cyanic-selkie/wikianc huggingface dataset:
Li Xiaopeng
Ateenan olympialaisiin Li tähti tavoitteenaan kolme kultamitalia. Hän kuitenkin kärsi nilkkavammasta ja tulokset jäivät laihoiksi. Tuomisena oli vain pronssi nojapuilta. Hypyssä hän jäi seitsemänneksi ja Kiina jäi joukkuekilpailussa viidenneksi. Seuraavana vuonna käydyt Melbournen MM-kisat eivät menneet kovin paljon paremmin, kun Li saavutti nojapuilta hopeaa, mutta ei selviytynyt hypyssä edes loppukilpailuun kuten ei päässyt Kiinan joukkue joukkuekilpailussakaan. Li oli kärsinyt kauden aikana lokakuussa Nanjingissa käydyissä kansallisissa kilpailuissa tulleesta nilkkavammasta. Vamma oli vain pahentunut Melbournen MM-kisoissa, ja tammikuussa nilkka leikattiin, minkä johdosta hän joutui jättämään väliin sekä MM-kisat että Dohassa käydyt Aasian kisat. Li palasi kilpailemaan vielä saman vuoden aikana ja voitti nojapuilla São Paulon maailmancupin finaalissa kuten teki myös samana vuonna Stuttgartin maailmancupissa. Epäonnekseen hän kuitenkin loukkaantui jälleen seuraavana keväänä eikä kyennyt osallistumaan Stuttgartin MM-kisoihin.
Tervehdyttyään vuonna 2008 Li voitti maailmancupissa Tianjinissa nojapuukilpailun ja sijoittui toiseksi rekillä. Samana vuonna maailmancupissa Cottbusissa hän voitti nojapuilla ja sijoittui rekillä kolmanneksi. 2008 Pekingin olympialaisissa Li uusi kahdeksan vuoden takaiset olympiavoittonsa niin nojapuilla kuin joukkuekilpailussakin.
Li on 162 senttimetriä pitkä ja painaa 56 kilogrammaa. Hän harrastaa lukemista ja tietokoneita. Hänen valmentajanaan toimii Chen Xiong. Kansainvälinen voimisteluliitto on nimennyt Lin mukaan sekä yhden nojapuu- että hyppyliikkeen.
Pintele
Pintele on Pirkanmaalla Pälkäneen Harhalassa, Laitikkalassa ja Ruokolassa sijaitseva järvi.
Maantietoa
Järven pinta-ala on 304 hehtaaria eli 3,0 neliökilometriä ja se on 4,4 kilometriä pitkä ja 1,2 kilometriä leveä. Se sijaitsee Ilmoillanselän ja Mallasveden välissä Ruokolan, Harhalan, Kaitamon ja Laitikkalan yhteisellä peltoaukealla. Järven lähiympäristö on pääosin alavaa savikkomaata, mutta pohjoispuolella ulottuu rantaan asti Kollolanharju ja siitä kaakkoon päin Ilkonvuori. Eteläpuolella, mutta kauempana rannasta, kohoaa Kuhanojankangas, joka on korkeahko ylänköalue. Järven tilavuudeksi on mitattu 11,9 miljoonaa kuutiometriä eli 0,0119 kuutiokilometriä. Sen keskisyvyys on 3,9 metriä ja suurin syvyys on 13,9 metriä. Järvessä on kaksi syvännettä, jossa pohja painuu yli 10 metrin syvyyteen. Yksi sijaitsee Kaitamon kohdalla ja toinen Ilkonvuoren kohdalla. Kumpikin syvänne on yhtä syvä. Järven kaakkoispäässä sijaitsee Paskosaari, jonka pinta-ala on yli aarin suuruinen. Se sijaitsee Katajankärjestä alkavalla matalikolla, jossa kasvaa runsaasti vesikasvillisuutta. Saarella on vapaa-ajan asunto. Saari suojaa takanaan sijaitsevaa Hepolahtea, joka on järven pisin lahti. Järven rantaviivan pituus on 11,8 kilometriä ja sen rannat ovat peltomaata, joskin rantakaistale on metsikköä, jossa on välissä paikoin luhtamaata tai suota. Rantojen kylät tai kulmakunnat muodostavat haja-asutusalueen, johon kuuluu kolmekymmentä maatilaa ja niiden lisäksi kiinteää, mutta harvaa asutusta, sekä rannoille rakennettuja vapaa-ajan asuntoja, joita on noin 50. Järven pohjoisrantoja seuraa Hauhon ja Pälkäneen välinen valtatie 12. Järven luusuan ylittää seututie 307, joka menee Valkeakoskelle, ja Kyllönjoen ylittää kantatie 57, joka tulee Hattulasta. Laitikkalan ja Kaitamon kautta järven etelärantaa seuraa pienempi kylätie. Ruokolassa on uimaranta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 84,2 metriä mpy, joka on sama kuin yläpuolisella Ilmoillanselällä ja alapuolisella Mallasvedellä. Järven kautta laskee Hauhonselän alueen (35.772) kautta koko Hauhon alue (35.77), Kukkian reitin valuma-alue (35.78) ja Ormajoen valuma-alue (35.79). Siksi on perusteltua luokitella Pintele läpivirtausjärveksi. Pinteleen lähialueelta siihen on johdettu lukuisia metsäojia. Ruokolan kohdalla siihen laskee Myllyoja, jonka valuma-alueella sijaitsevat Iltaslammi, Kytöjärvi (2 hehtaaria, ha), vähän kauempana sijaitseva Sydänmaanjärvi (3 ha) ja viimeisenä Aivujärvi (3 ha) näiden pohjoispuolella olevalla ylängöllä.
Historiaa
Vuoden 1855−1856 Kalmbergin kartastossa sen karttanimi on ”Pentilavesi” ja sen lasku-uoma on piirretty eri lailla kuin nykyään. Tämä saattaa johtua Mallasveden korkeammasta vedenkorkeudesta, jolloin lasku-uoma onkin salmi ja järvi Mallasveden lahti. Lahti on kartassa kaakkoispäässä piirretty nykyistä leveämmäksi, mikä sopii nykyisiin korkeuskäyriin hyvn. Myös Kaitamon kohdalla sijaitseva niemi Savisaari voi olla järvenlaskun peruja. Kartassa tie ylittää Kyllönjoen, mutta luoteispään salmen yli ei kulje tietä. Tampereen seudun taloudellisessa kartassa vuodelta 1920 on järven nimi ”Pintele”.
Aivan pihalla
Aivan pihalla (Oblivious) on komediallinen game show, jota esitettiin yhdysvaltalaisella TNN/Spike TV -televisiokanavalla vuodesta 2002 vuoteen 2004. Suomessa televisiosarjaa esittää SuomiTV.
Sarjaa esitettiin tai esitetään myös Challenge-televisiokanavalla Isossa-Britanniassa, Irlannissa ja The Comedy Channel -kanavalla Australiassa, Real TV -kanavalla Etelä-Koreassa sekä TV2 Zebra -kanavalla Norjassa. Sarjaa juontaa koomikko Regan Burns.
Myöhemmin sarjasta julkaistiin DVD, joka sisältää kaikki kahden tuotantokauden jaksot.
Konaanjärvi
Konaanjärvi on Kanta-Hämeessä Hämeenlinnassa Torvoilan kylän lähellä sijaitseva järvi.
Maantietoa
Järven pinta-ala on 106 hehtaaria eli 1,1 neliökilometriä ja se on 1,9 kilometriä pitkä ja 1,4 kilometriä leveä. Järvellä on kartan mukaan kaksi saarta. Sen rantaviivan pituus on 7,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Iso-Roineen alueeseen (35.773) se kuuluu. Järven vedenpinnan korkeus on 84,4 metriä mpy.
Corylopsis
Corylopsis on taikapähkinäkasveihin kuuluva suku, jossa on 25 lajia. Suvun kasvit ovat pensaita tai pieniä puita, joita kasvaa Kiinassa, Japanissa, Korean niemimaalla, Koillis-Intiassa ja Myanmarissa.
Nuori Aleksis -palkinto
Nuori Aleksis -palkinto on Äidinkielen opettajain liiton (ÄOL) vuosittain jakama kirjallisuuspalkinto, jonka arvo on 1 500 euroa. Se jaettiin ensimmäisen kerran vuonna 1999. Vuonna 2020 myönnettiin ensimmäisen kerran yläkoulun Nuori Aleksis -palkinto.
Palkinnon saajan valitsee ÄOL:n kokoama toisen asteen opiskelijoista koostuva raati, ja se myönnetään parhaalle edellisvuonna ilmestyneelle kotimaiselle kaunokirjalle. Palkittava teos voi olla romaani tai novelli- tai runokokoelma. Lasten- ja nuortenkirjallisuus, viihdekirjallisuus ja näytelmät jäävät kilpailun ulkopuolelle. Raati lukee teoksia huhti-elokuussa ja viisi suosituinta kirjaa etenee ahkerimmista lukijoista koostuvan loppuraadin arvioitavaksi. Palkinnon saaja julkistetaan lokakuussa Helsingin kirjamessuilla.
Toisen asteen Nuori Aleksis
Lähde (1999–2019)
Yläkoulun Nuori Aleksis
Lähde (2020–2021)
Koskivästäräkki
Koskivästäräkki, aikaisemmalta nimeltään afrikanvuorivästäräkki (Motacilla clara) on afrikkalainen varpuslintu. Toisin kuin useimmat västäräkit, koskivästäräkki elää hyvin metsäisillä alueilla, mutta sekin viihtyy vesien läheisyydessä. Linnun elinalue käsittää pääosan Sahelin eteläpuolista Afrikkaa Malista ja Sierra Leonesta itään Etiopian ylängöille, ja etelään Etelä-Afrikkaan ja Swazimaahan. Siitä tunnetaan kolme alalajia. Richard Bowdler Sharpe kuvaili lajin holotyypin Simienvuorilta Etiopiasta 1908.
CFF
CFF voi tarkoittaa seuraavia:
Connor Bunnaman
Connor Bunnaman (s. 18. huhtikuuta 1998 Guelph, Ontario) on kanadalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan keskushyökkääjä. Hän laukoo vasemmalta.
Philadelphia Flyers varasi Bunnamanin vuoden 2016 NHL-varaustilaisuuden neljännellä kierroksella. Bunnaman pelasi ensimmäiset NHL-ottelunsa kaudella 2019–2020. Bunnaman on 8. maaliskuuta 2020 mennessä pelannut 21 NHL-ottelua, joissa hän on tehnyt yhden maalin ja yhden syötön eli kaksi tehopistettä.
Heinäkuussa 2023 Bunnaman siirtyi kauden 2023–2024 kattavalla sopimuksella jääkiekon SM-liigajoukkue Oulun Kärppiin.
Koordinaattijärjestelmä
Koordinaattijärjestelmän avulla kohteen sijainti voidaan ilmaista yksikäsitteisesti. Koordinaattijärjestelmä muodostuu datumin avulla reaalimaailmaan kiinnitetystä koordinaatistosta.
Koordinaattijärjestelmä voi olla globaali, alueellinen (käytössä esim. yhden mantereen alueella) tai paikallinen (käytössä esim. yhden valtion tai kunnan alueella).
Maan muodon approksimointi
Maapallon muoto geoidi on jonkin verran vääristynyt pallo. Geoidia voidaan approksimoida sopivan muotoisen ja sopivaan kohtaan sijoitetun ellipsoidin avulla varsin suurella tarkkuudella. Koordinaatisto yleensä määritellään tällaisen vertausellipsoidin pinnalle.
Datumi ja koordinaatisto
Datumi on parametrijoukko, joka määrittelee koordinaatiston origon, mittakaavan ja orientaation. Koordinaatisto on matemaattisten sääntöjen joukko, jolla määritellään se, miten pisteille annetaan koordinaatit.
Datumi määrittelee muun muassa vertausellipsoidin koon ja muodon sekä sen sijainnin maapalloon nähden. Lisäksi se määrittelee sen, kuinka koordinaatisto määritellään vertausellipsoidin pinnalle. Koordinaatisto on koordinaattijärjestelmän realisaatio. Realisaatiolla tarkoitetaan joukkoa pisteitä, joiden sijainti kyseisessä koordinaattijärjestelmässä on mitattu mahdollisimman tarkoin. Näiden pisteiden avulla voidaan määrätä kaikkien muiden pisteiden koordinaatit. Saman pisteen koordinaatit ovat erilaiset eri koordinaatistoissa. Vastaavasti eri koordinaatistojen samat koordinaatit tarkoittavat eri pisteitä.
Useita vertausellipsoideja
Maailmalla on käytössä kymmeniä erilaisia vertausellipsoideja. Tämä johtuu siitä, että historiallisesti kunkin valtion maanmittausorganisaatiot ovat valinneet käyttöönsä oman valtionsa alueen mahdollisimman hyvin kuvaavan vertausellipsoidin. Erityisesti GPS-järjestelmän käyttöönotto on johtanut maiden rajojen ylittävän koordinaattijärjestelmän tarpeeseen.
Maantieteelliset koordinaatit
Maantieteelliset koordinaatit ilmaistaan leveys- ja pituusasteina, jotka ovat kulmia. Leveys- ja pituuspiirit yhdessä muodostavat asteverkon kartalle. Pituusaste on sijaintipaikan ja nollameridiaanin eli Greenwichin meridiaanin välinen kulmaero. Nollameridiaani kulkee Lontoon Greenwichin kautta ja jakaa maapallon itäiseen ja läntiseen pallonpuoliskoon. Leveysaste puolestaan ilmaisee pisteen etäisyyden päiväntasaajalta pohjoiseen tai eteläiseen pallonpuoliskoon. Päiväntasaaja eli ekvaattori.
Maantieteellinen pituusaste on lukuarvoltaan 0-180 astetta joko itään tai länteen nollameridiaanista. Maantieteellinen leveysaste on lukuarvoltaan 0-90 astetta joko pohjoiseen tai etelään päiväntasaajasta. Lisäksi koordinaateissa ilmaistaan pisteen sijaintipallonpuolisko. Esimerkiksi Vaasan torin sijainti WGS 84-koordinaattijärjestelmän maantieteellisinä koordinaatteina minuutin tarkkuudella on 63 astetta 6 minuuttia pohjoista leveyttä 21 astetta 37 minuuttia itäistä pituutta. Tämä merkitään yleensä 63°06'N 21°37'E.
Leveysasteella tarkoitetaan pisteen kautta kulkevan ellipsoidipinnan normaalin ja päiväntasaajan määrittelemän tason välistä kulmaa. Tämä geodeettinen leveysaste poikkeaa geosentrisestä leveysasteesta suurimmillaan noin 11 kaariminuuttia.
frame|none|Geodeettinen leveys φ ja geosentrinen leveys φ'
Geodeettiset koordinaatit
Kun maantieteellisten pituus- ja leveyskoordinaattien lisäksi esitetään myös korkeus, on kyse geodeettisista koordinaateista. Geodeettinen korkeus h ilmaistaan etäisyytenä vertausellipsoidin pinnasta. Tämä suure on siis eri korkeus kuin korkeus geoidin pinnasta eli korkeus merenpinnasta, joka merkitään H. Geoidin ja vertausellisoidin korkeusero, geoidikorkeus merkitään N ja siten pätee
h = H+N
Esimerkiksi Vaasan torin korkeus on noin 10 metriä merenpinnasta ja WGS 84 -koordinaattijärjestelmän geoidikorkeus alueella on noin +18 metriä. Siten torin geodeettinen korkeus on noin 28 metriä.
Koska geodeettinen korkeus vaihtelee ajan funktiona muun muassa maannousun takia, korkeus usein ilmoitetaan suhteessa jonkin korkeusjärjestelmän määrittämään nollatasoon.
Suorakulmaiset tasokoordinaatit
Monessa käyttötarkoituksessa maantieteelliset koordinaatit ovat epäkäytännöllisiä avaruuskoordinaateista puhumattakaan. Useat koordinaattijärjestelmät määrittelevät myös suorakulmaisen tasokoordinaatiston, joka on tasavälinen ruudukko. Esimerkiksi kartastokoordinaattijärjestelmässä Vaasassa sijaitsevan Pohjanmaan museon suorakulmaiset tasokoordinaatit ovat 6999790P 1530588I. Koordinaatit ilmoittavat etäisyyden metreinä ruudukon nollapisteestä.
Maailmanlaajuiset ja alueelliset koordinaattijärjestelmät
Aiemmin kaikki koordinaattijärjestelmät ovat olleet alueellisia; tyypillisesti eri maiden maanmittausorganisaatioiden ylläpitämiä. Koordinaattijärjestelmien vaihtumiskohdassa on yleensä sauma, jonka kohdalla koordinaatit ovat epäjatkuvia. Vasta avaruudesta käsin tehdyt mittaukset ovat mahdollistaneet maapallon massakeskipisteen määrittämisen ja maailmanlaajuisten koordinaattijärjestelmien tuottamisen.
Maailmanlaajuisen koordinaattijärjestelmien perusongelma on se, että mannerlaattojen liikkeiden takia mitattujen pisteiden sijainti muuttuu jatkuvasti. Mannerlaattojen liike toistensa suhteen on muutamia senttimetrejä vuodessa ja se tulee ottaa huomioon, jos paikanmäärityksen tarkkuusvaatimus on suuri. Maailmanlaajuinen tarkka koordinaattijärjestelmä sisältääkin neljännen ulottuvuuden: ajan. Kullekin koordinaatille ilmoitetaan sijaintipisteen lisäksi se, koska sijainti on määritetty ja kuinka suuri koordinaatin muuttumisnopeus on.
Koska käytännössä muuttuvat koordinaatit ovat hankalia, eri osissa maailmaa on tuotettu alueellisia koordinaattijärjestelmiä, joiden koordinaatit eivät muutu ajan myötä. Nämä on yleensä kiinnitetty mannerlaatan muodoltaan muuttumattomaan osaan ja lisäksi sidottu johonkin maailmanlaajuiseen koordinaattijärjestelmään jonain tiettynä ajanhetkenä, epookkina.
Loropetalum
Loropetalum on taikapähkinäkasveihin kuuluva suku, jossa on neljä lajia. Suvun kasvit ovat pensaita tai pieniä puita. Lajeista Loropetalum lanceum ja Loropetalum subcordatum kasvavat kotoperäisenä Kiinassa, Loropetalum chinense kasvaa Kiinan lisäksi myös Intiassa ja Japanissa.
Paraati
thumb|Valtausjoukot paraatissa Viipurissa 31. lokakuuta 1941. thumb|Moskovan voitonpäivän paraati vuonna 2010.
Paraati, myös ohimarssi, on ihmisjoukon muodostama kulkue, joka kulkee yleensä esiintymismielessä tavallisesti sen järjestämiskaupungin halki. Paraati mielletään usein sotavoimien katselmukseksi, mutta esim. Yhdysvalloissa siviiliparaateja järjestetään tärkeinä juhlapäivinä. Myös eri ihmis- tai kansanryhmät järjestävät paraateja, kuten seksuaali- ja sukupuolivähemmistöjen pride parade.
Sotien aikana paraateja on järjestetty perinteisesti silloin, kun siihen osallistuva yksikkö tai yksiköt lähtevät sotaan. Myös vastustajalta vallatussa kaupungissa on usein sotilasperinteiden mukaisesti järjestetty voitonparaati.
Suomen puolustusvoimat järjestävät vuosittain valtakunnallisen paraatikatselmuksen ja ohimarssin puolustusvoimain lippujuhlan päivänä 4. kesäkuuta. Ylipäällikön ja komentajan vastaanottama valtakunnallinen sotilasparaati on järjestetty vaihtuvalla paikkakunnalla vuodesta 1952 alkaen. Suomessa paraatiperinnettä on tätä ennen edustanut 16. toukokuuta 1918 valkoisten voitonparaatista alkanut perinne, jonka myötä 16. toukokuuta paraatilla juhlistettiin Sisällissodan päättymistä ja valkoisten voittoa. Kyseisenä päivänä järjestettiin paraati aina vuoteen 1939 saakka.
April Steiner-Bennett
April Steiner-Bennett (s. 22. huhtikuuta 1980, Mesa, Arizona) on yhdysvaltalainen seiväshyppääjä.
Steiner-Bennett sijoittui Pekingin olympialaisten 2008 naisten seiväshypyssä kahdeksanneksi tuloksella 455. Yhdysvaltain mestaruuskisoissa vuonna 2008 hän sijoittui toiseksi, samoin hän oli toinen vuoden 2007 Pan-Amerikan kisoissa.
Steiner-Bennettin ennätys on Normanissa, Oklahomassa 12. huhtikuuta 2008 hypätty 463
April Steiner-Bennett osallistui voitokkaasti vuonna 2004 NBC:n Pelkokerroin-tositelevisio-ohjelmaan. Tammikuussa 2008 hän avioitui entisen seiväshyppääjän Cameron Bennettin kanssa.
Viola Malmi
Viola Malmi (14. maaliskuuta 1932 Kontupohja, Karjalan ASNT – 15. maaliskuuta 2010 Petroskoi) oli petroskoilainen balettimestari, kansantanssinopettaja ja perinteentutkija. Viola Malmi omisti elämänsä karjalaiselle kulttuurille. Karjalan kansantanssien elvyttäjänä häntä nimitettiin tanssialan Lönnrotiksi, sillä hän keräsi talteen karjalaista tanssi-, juhla- ja leikkiperinnettä ja julkaisi niitä käsitteleviä kirjoja Venäjällä ja Suomessa.
Viola Malmin äiti oli Karjalan tanssitaiteen ja Kantele-yhtyeen perustajien joukkoon kuulunut balettimestari Helmi Malmi. Näyttelijäksi hän valmistui vuonna 1957 Leningradin valtiollisesta teatteri-instituutista. Oltuaan melkein kymmenen vuotta Riian nuorisoteatterin ja Petroskoin venäläisen draamateatterin näyttämöllä Viola Malmi aloitti opinnot Leningradin konservatorion balettimestariosastolla.
Malmi oli petroskoilaisten Karjala- ja Karjalainen Gornitsa -yhtyeiden perustaja. Karjalaa hän johti vuosina 1973–1988 ja Gornitsaa 1988–2001. Hän on ohjannut tansseja muun muassa Suomalaisen teatterin näytelmissä Kalevala ja Kanteletar. Hän elvytti muun muassa Kižin saaren kansanperinnejuhlat ja Kintahan kylän perinnejuhlat ja johti niitä. Malmi elvytti inkeriläisia röntyskä-tansseja ja toi Röntyskä-ryhmän esiintymään Suomeenkin.
Suomessa hän toimi muun muassa Oriveden kansantanssikurssien opettajana. Hän oli 1990-luvulla vietettyjen Kontiolahden Taikayö -tapahtumien sielu ja oli järjestämässä kansanperinteeseen pohjautuvia laskiaisjuhlia Kontiolahdessa ja Tohmajärvellä. Hän ohjasi Joensuussa Motoran 25-vuotisjuhlaesityksen Karjalan neidot 1994. Gornitsa ja Ranuan Kalevala-ryhmä tekivät vuosina 1995-2004 seitsemän Kalevalaan pohjautuvaa suurproduktiota, jotka Malmi käsikirjoitti ja ohjasi.
Christian Fischer
Christian Fischer (s. 15. huhtikuuta 1997 Chicago, Illinois, Yhdysvallat) on yhdysvaltalainen jääkiekkoilija, joka pelaa NHL-joukkue Detroit Red Wingsin organisaatiossa. Hän on pelipaikaltaan oikea laitahyökkääjä, mutta Fischer osaa pelata myös keskellä.
Pelityyli
Elite Prospects -sivuston Curtis Joen mukaan isokokoinen Fischer on pelityyliltään kahden suunnan voimahyökkääjä, joka on kokonaisvaltaisesti taitava pelaaja. Joen mukaan Fischer on hyvä luistelemaan, laukomaan, pelaamaan hyökkäyspäässä ja sijoittumaan. Hän osaa tarvittaessa pelata myös hieman fyysisesti. Fischer laukoo oikealta.
Seuraura
Fischer on Chicago Missionin kasvatti. Hän ylsi siellä kolmen viimeisen kautensa aikana joukkueensa sisäisen maalipörssin voittoon, kunnes OHL-joukkue Windsor Spitfires varasi Fischerin 203. pelaajana kesällä 2013. Hän pelasi kaksi seuraavaa kautta Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2014–2015 Fischer pelasi myös CCM/USA Hockey All-American Prospects Gamessa.
Arizona Coyotes varasi Fischerin toisella kierroksella 32. pelaajana NHL:n varaustilaisuudessa 2015. Hän teki jo saman vuoden elokuussa seuran kanssa kolmivuotisen tulokassopimuksen. Fischer siirtyi kaudeksi 2015–2016 hänet kaksi vuotta aiemmin varanneeseen OHL-joukkue Windsor Spitfiresiin. Fischer voitti joukkueen sisäisen piste- ja maalipörssin tehoilla 40+50=90, joilla hän sijoittui koko liigan pistepörssissä kymmenenneksi. Fischer voitti myös Spitfiresin sisäisen tehotilaston lukemalla +35. OHL-kauden päätteeksi, huhtikuussa 2016 hän siirtyi amatööritry-out -sopimuksella AHL-joukkue Springfield Falconsiin, jossa Fischer pelasi kuusi runkosarjaottelua tehopistein 2+1=3.
Kauden 2016–2017 Fischer aloitti Arizona Coyotesin uudessa farmijoukkueessa, Tucson Roadrunnersissa. Hän debytoi Coyotesin NHL-joukkueessa 21. tammikuuta 2017 Tampa Bay Lightningia vastaan. Fischer teki ottelussa myös NHL-uransa avausmaalin. Hänen osumansa jäi Coyotesin 5–3-voittoon päättyneen ottelun ratkaisumaaliksi.
Lokakuussa 2020 Fischer teki kaksivuotisen jatkosopimuksen Coyotesin kanssa.
Heinäkuussa 2023 Fischer teki vapaana agenttina Detroit Red Wingsin kanssa yksivuotisen ja 1,125 miljoonan dollarin arvoisen sopimuksen.
Maajoukkueura
Fischer edusti Yhdysvaltoja alle 18-vuotiaiden MM-kilpailuissa vuonna 2015, jolloin hän voitti maailmanmestaruuden. Fischer pelasi myös World U-17 Hockey Challengessa vuonna 2014, jolloin hän voitti kultaa.
FFS
FFS on lyhenne ja tarkoittaa ainakin seuraavia:
Suurkissat
Suurkissat (Panthera) on kissaeläinten suku. Sukuun kuuluu viisi suurikokoista lajia, joista useimmat jaetaan edelleen alalajeihin.
Nisäkäsnimistötoimikunnan ehdotus suvun suomenkieliseksi nimeksi on ”Suurkissat”.
Skuutti
Skuutti eli jalus on köysi tai isopurjeen kohdalla talja, joka on kytketty toisesta päästään purjeen kulmaan tai purjeeseen asennettuun puomiin. Skuutin avulla säädetään eli trimmataan purjeen kireyttä ja kulmaa suhteelliseen tuuleen nähden, jolloin purjeen eteenpäin vievä voima on mahdollisimman suuri.
Jokijärvi (Hämeenlinna)
Jokijärvi on Kanta-Hämeessä Hämeenlinnassa Hauhon Ilmoilan kylän lähellä sijaitseva järvi.
Maantietoa
Järven pinta-ala on 70 hehtaaria ja se on 1,6 kilometriä pitkä ja 750 metriä leveä. Järvellä on kartan mukaan neljä saarta, joista kolme on pieniä luotoja ja yksi 3–4 hehtaaria suuri metsäsaari. Sen rantaviivan pituus on 5,1 kilometriä ja sen rannat ovat kosteikkoa. Järven lähiympäristössä on neljä maatilaa, neljä vakituista asuntoa ja neljä vapaa-ajan asuntoa, joista yksi sijaitsee suuressa saaressa. Rantaan asti tulee kaksi tietä kantatieltä 57.
Luontoarvoja
Jokijärvi on lähes kokonaan Natura 2000-ohjelman luonnonsuojelualuetta (FI0304001, 101 hehtaaria). Siihen kuuluu järven vesialue rannoilta alkaen, mutta järven suurin saari on rajattu alueen ulkopuolelle. Se on matala ja rehevä järvi, josta on avovettä noin puolet järven pinta-alasta. Järven vesikasvillisuus sisältää joitakin harvinaisuuksia kuten esimerkiksi litteävita, ristilimaska, kiehkuraärviä, sahalehti, kapeaosmankäämi, haarapalpakko, vankkasara ja varstasara. Se on lintujärvenä valtakunnallisesti arvokas kohde. Alueen linnuista 12 on lintudirektiivin liitteen I mukaisia lajeja. Järven pesimälajistoon kuuluu laulujoutsen, ruskosuohaukka, kaulushaikara, punasotka ja pikkulokki. Järveltä tavataan myös haarahaukka, harmaasorsa, suopöllö, luhtakana, liejukana ja kurki. Yölaulajia ovat ruokokerttunen ja rastaskerttunen. Se on tärkeä linnustolle muuttoaikaisena levähdyspaikkana ja sulkasadonaikana kerääntymispaikkana. Muuttoaikana voi nähdä esimerkiksi suokukko, punakuiri, suosirri, jänkäsirriäinen, jänkäkurppa ja mustaviklo. Lintuja voi tarkkaila järven itäpuolen kallioilta. Alueella voi metsästää ja kalastaa. Kalat lisääntyvät mielellään järvessä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 84,3 metriä mpy. Järveen on johdettu rantasoiden kuivatusojia. Siihen laskee kaakosta päin johto-oja, joka alkaa Työjärvestä. Työjärveen on johdettu Palssarin pelto-ojia. Järvestä laskee leveä 750 metriä pitkä joki Ilmoilanselkään. Joella on pudotusta 0,1 metriä.
Historiaa
Vuoden 1855−1856 Kalmbergin kartastossa järvi on merkitty kosteikoksi, jonka karttanimenä on ”Yokijarvi”. Sille on merkitty saari. Sen ympäriltä on raivattu niittyjä nykyisten peltomaiden kohdilta. Järven lasku-uomaa on perattu 1920-luvulla, jolloin järvenlaskussa vedenpinta aleni puoli metriä. Rantojen kasvillisuusvyöhykkeet muodostuivat silloin hyvin leveiksi. Vuoden 1957 peruskartassa on niityt vaihtuneet peltomaiksi ja suuri saari keskellä järveä on viljelty. Saaren viljely on lopetetty vuoden 1976 kartassa ja vuoden 1986 kartassa on järven luusuassa oleva pieni peltopalsta metsitetty.
New Zealand Ice Hockey League
NZIHL on Uuden-Seelannin korkein sarjataso jääkiekossa. Liiga on perustettu 2005. Liigassa pelaa 6 joukkuetta.
La Carrière de Suzanne
La Carrière de Suzanne on Éric Rohmerin lyhytelokuva vuodelta 1963. Se on sarjan Six contes moraux toinen elokuva. Elokuvaa ei ole esitetty julkisissa teatterinäytännöissä.
Elokuvan keskushenkilö on opiskelija Bertrand, joka on toivoton tapaus suhteessaan toiseen sukupuoleen, silti rakkaus ja halu ovat hänelle moraalinen ongelma. 16 mm:n filmille kuvattu mustavalkoinen elokuva on teknisesti heikompi kuin hänen myöhemmät moraalitarinansa, mutta Rohmerin dialogi ja kyky esittää elävän elämän tilanteina elokuvana on kuitenkin taidokasta.
Uusi antikapitalistinen puolue
200px|thumb|vasen|Nouveau Parti anticapitalisten kannattajia palkkauudistuksen vastaisissa mielenosoituksissa Ranskassa vuonna 2010. Nouveau Parti anticapitaliste on ranskalainen vuonna 2009 perustettu poliittinen puolue. Puolue luonnehtii itsensä vasemmistolaiseksi ja antikapitalistiseksi. Puolue ajaa myös muun muassa rasismin vastaisuutta ja feminismiä. Puolueen edustamaa vasemmistolaisuutta on kuvailtu trotskilaisuudeksi ja äärivasemmistolaisuudeksi. Puolueen edustajana toimii Olivier Besancenot.
Puoluetta kohtaan on esitetty kritiikkiä esimerkiksi siksi, että vuoden 2010 aluevaaleissa puolueella oli ehdokkaana burkaan pukeutunut nainen. Tätä pidettiin vääryytenä, sillä puolue väittää ajavansa feminismiä.
Kiven sylissä
Kiven sylissä kuvaa Vänskien sukua Pohjois-Karjalan kuparikylässä Outokummussa, josta alkoi sata vuotta sitten kehittyä kaivoskaupunki. Kaivos on suljettu, mutta sukupolvelta toiselle siirtyvä kivi on yhä toisista välittämisen symboli. Kirjan päähenkilöt ovat raskaan ruumiillisen työn tekijöitä, jotka löytävät uuden elämänsisällön luovasta työstä. Teos kuvaa viiden sukupolven vaiheita Outokummussa, ja Tiitisellä oli apuna 96-vuotiaan isänsä muistot niinä pitkinä vuosina, jotka kirjan synnyttämiseen kului.
Luettelo Vaasan muistolaatoista
Luettelo Vaasan muistolaatoista sisältää Vaasan puistoissa, kaduilla ja aukioilla olevat pysyvät muistolaatat.
Kiven sylissä
Kuvitteellista Vänskän sukua kuvaava kertomus alkaa Aapro Pekanpojasta, joka nousee mäen syrjää kummulle katsomaan maisemaa, jota hänen isänsä esitteli hänelle jo vuosia aiemmin. Hän laskeutuu takaisin ja palaa kotitaloon, jossa isä tekee lähtöä pellonraivukseen. Paitsi eteenpäin tulevaan, kertomus kurottautuu taaksepäin isoisä Hiskiin, joka on arvioinut kummun sisältävän aarteita.
Kiven sylissä jakautuu kolmeen osaan, joista ”Kiven syli” kertoo 1900-luvun alusta, toinen ”Kairatut sydämet” 1950–1960-lukujen vaihteesta ja kolmas ”Kaivoksen kainalossa” nykyajasta ja siitä, miten vanhat kaivokset ovat saaneet uuden elämän kulttuurin käytössä.
Palkintoraati perusteli teoksen Kiven sylissä valintaa sillä, että Tiitisen kuvauksesta välittyvät sydämen lämpöä ja ymmärtäväinen suhtautuminen inhimillisiin heikkouksiin.
Kriitikko Vuokko Juurisola nostaa Kiven sylissä -teoksen arvoteosten luokkaan. Hän näkee sen rakenteellisesti taitavana mutta samalla sisällöltään merkittävänä romaanina, jossa kerrotaan paitsi yhden suvun tarina, myös suomalaista kaivoshistoriaa. Eija Komu näkee teoksen viime vuosien romaanitarjonnassa "ääri-ilmiöiden ja perversioiden keskellä" myönteisenä poikkeuksena: "Hiljainen rakkaudesta puhuminen voisi olla kerrassaan rajua ja poikkeuksellista." Terhi Nevalaisen mielestä teos olisi pitänyt palkita Pohjois-Karjalan omalla Carelia-palkinnolla, jos sellainen olisi.
Teatteriesitykset
Kiven sylissä -teoksen kaikki kolme osa on toteutettu myös teatteriesityksinä Outokummun Kiisuteatterissa.
Ensimmäisenä esitettiin Kairatut sydämet -musikaali vuon­na 1995 (sävellys Jukka Linkola). Toinen osa oli Kaivoksen kainalossa (ohjaus Inkeri Tiitinen) kesällä 2007. Kolmas osa Kiven syli esitettiin kesällä 2010 (musiikki Ilmari Tiitinen).
Pitkäjärvi (Pälkäne)
Pitkäjärvi on Pirkanmaalla Pälkäneellä sijaitseva järvi.
Pitkäjärvellä ei ole lainkaan polttomoottorikäyttöisiä vesikulkuneuvoja (poikkeuksena kunnostustyössä satunnaisesti  tarvittavat työkoneet).
Maantietoa
Järven pinta-ala on 73 hehtaaria ja se on 2,3 kilometriä pitkä ja 850 metriä leveä. Järvellä on kartan mukaan kaksi saarta. Sen rantaviivan pituus on 8,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Iso-Roineen alueeseen (35.773) se kuuluu. Järven vedenpinnan korkeus on 98,5 metriä mpy.
Historiaa
Pitkäjärven ranta-asukkaat ovat perustaneet v. 2011 Pälkäneen Pitkäjärven kunnostusyhdistyksen hidastamaan järven rehevöitymistä ja elvyttämään sen luonnontilaa.
Museo del Prado
thumb|250px|Pradon museon sisäänkäynti. Etualalla pronssiveistos [[Diego Velázquezista.]]
Maalausten ja veistosten lisäksi museossa on esillä 5 000 piirustusta, 2 000 grafiikan lehteä, 1 000 kolikkoa ja mitalia sekä lähes 2 000 koriste-esinettä ja muuta taideteosta. Kuvanveistotaide on edustettuna yli 700 teoksen voimin. Taulugalleriassa on 8 600 maalausta. Pradossa on kiistatta maailman hienoin kokoelma espanjalaisten Diego Velázquezin ja Francisco de Goyan sekä Hieronymus Boschin töistä. Museossa on upeat kokoelmat El Grecon, Peter Paul Rubensin, Raphaelin, Tizianin ja Bartolomé Esteban Murillon teoksista. Myös Melozzon, Botticellin, Caravaggion, Albrecht Dürerin, Rembrandtin, Veronesen ja muiden merkittävien taiteilijoiden töitä on esillä.
thumb|left|Diego Velázquezin pronssipatsas lähikuvassa.
Museo del Prado on yksi lukuisista Kaarle III:n valtakauden aikana rakennetuista rakennuksista. Paikalla sijainnut niitty (espanjaksi prado) antoi nimen alueelle (Paseo del Prado) ja myöhemmin kansallistamisen myötä myös museolle. Museon rakennustyöt lopetettiin Espanjan vapaussodan vuoksi ja aloitettiin uudelleen vasta Kaarle III:n pojanpojan Ferdinand VII:n valtakaudella. Napoléonin ratsuväki käytti rakennusta tukikohtana ja ruutivarastona vapaussodan aikana. Isabella II:n valtakauden päätteeksi museo kansallistettiin, ja se sai nykyisen nimensä. Kuninkaallinen taidekokoelma sijoitettiin rakennukseen, mutta se osoittautui pian liian pieneksi. Ensimmäinen laajennus tehtiin vuonna 1918. Viimeisimmät laajennukset tapahtuivat vuosina 1971 ja 1985 liittämällä kaksi lähistöllä sijaitsevaa rakennusta museon hallinnolliseen rakenteeseen.
Espanjan sisällissodan aikana museon henkilökunta lähetti 353 maalausta, 168 piirustusta ja Dauphinin taideaarteen Kansainliiton suosituksesta Valenciaan, mistä ne myöhemmin siirrettiin Gironaan ja lopulta Geneveen. Teokset täytyi palauttaa museoon toisen maailmansodan alettua.
Mainittava on myös kaksi muuta Madridissa sijaitsevaa kansallismuseota. Espanjan arkeologinen museo toimii egyptiläisen, mesopotamialaisen, kreikkalaisen ja roomalaisen taiteen sijoituspaikkana. Kuningatar Sofían museo puolestaan esittelee 1900-luvun taidetta. Yhdistämällä nämä kaksi ja Pradon museokierrokseensa saa vierailija varsin kokonaisvaltaisen kuvan länsimaisen sivilisaation historiasta ja taiteesta. Tässä suhteessa Madridin haastavat kenties vain Pariisi ja Lontoo.
Carl Ewald von Rönne
thumb Carl Ewald von Rönne (, 25. joulukuuta 1663 – 29. joulukuuta 1716) oli venäläinen ratsuväenkenraali, joka osallistui suureen Pohjan sotaan ja Venäjän–Turkin sotaan 1710–1711.
Ruotsin hallitsemassa Räävelissä bremeniläistaustaiseen aatelissukuun syntynyt Rönne avioitui Anna Lucia de Preenin (1666–1729) kanssa vuonna 1699. Ruotsin armeijassa sotilaskoulutuksensa saanut ja sen jälkeen Hollannin sekä Saksin armeijoissa upseerina palvellut Rönne liittyi Venäjän armeijaan vuonna 1702 saaden pian komentoonsa oman rakuunarykmentin everstin arvoisena. Sotamenestyksen myötä Rönne yleni kenraalimajuriksi vuonna 1704, kenraaliluutnantiksi vuonna 1705, ja viimein kenraaliksi vuonna 1709.
Prutin sotaretkellä heinäkuun puolenvälin aikoihin 1711 Rönne sai toissijaisen, joskin tärkeän tehtävän kaartaa Prutjoelle edenneen osmaniarmeijan ohi ja vallata heidän huoltopisteensä, joka sijaitsi Tonavan varrella Brăilassa. Rönne matkasi 12 000-miehisen ratsuväkiosastonsa kanssa kiireellä ja eteni nopeasti kohti Brăilaa. Pietari Suuren armeija kuitenkin saarrettiin, ja hävittyään taistelun keisari joutui antautumaan. Panoksena oli paljon, sillä Pietari oli Baltacı Mehmet paššan johtaman osmaniarmeijan armoilla. Mehmet pašša kuitenkin tyytyi maltillisiin ehtoihin, sillä oli saanut sanan Rönnestä, joka oli tavoittanut Brăilan huoltopisteen samana päivänä, kun Prutin rauha allekirjoitettiin. Huoltokeskuksen häviäminen olisi vaarantanut valtavan osmaniarmeijan taistelukyvyn. Rönne, jolle sana jo vallitsevasta rauhantilasta ei etäisyyksien vuoksi ehtinyt, valloitti Brăilan, jonka joutui muutamaa päivää myöhemmin rauhan tultua luovuttamaan osmaneille.
Petrus Ramus
thumb|200px|Petrus Ramus
Petrus Ramus (Pierre de la Ramée, 1515 – 24. elokuuta 1572) oli ranskalainen renessanssifilosofi, humanisti, loogikko ja koulutuksen uudistaja. Hänen mukaansa on nimetty ramismi, joka tunnettiin erityisesti aristoteeliselle logiikalle vaihtoehdon tarjonneesta dialektiseen jakamiseen perustuvasta logiikasta.
Elämä
Ramus syntyi Cutsin kylässä Picardyssä aateliseen, mutta köyhtyneeseen perheeseen: hänen isänsä oli hiilenpolttaja. Ramus pääsi 12-vuotiaana Collège de Navarreen ja teki työtä päivisin ja opiskeli öisin. Skolastiikkaa ja aristotelismia vastaan suuntautunut reaktio koulutuksessa oli tuohon aikaan edelleen täysissä voimissaan. Ramus voitti monet edeltäjänsä tässä kiihkossa. Väitöksessään Quaecumque ab Aristotele dicta essent, commentitia esse vuonna 1536 Ramus esitti Walter J. Ongin muotoilemana, että "kaikki asiat, mitä Aristoteles on sanonut, ovat epäjohdonmukaisia, koska ne on systematisoitu huonosti ja voidaan palauttaa mieleen ainoastaan mielivaltaisia muistitekniikoita käyttämällä" (Ong, Ramus, Method, and the Decay of Dialogue: From the Art of Discourse to the Art of Reason, 1958: 46–47).
Ongin mukaan (36–37) tällaiset räväkät syytökset olivat tavallisia tuohon aikaan. Siitä huolimatta Ong esittää kysymyksen, jättikö Ramus koskaan tätä väitöstä tarkastettavaksi (36–41). Ramus kuitenkin julkaisi vuonna 1543 teokset Aristotelicae Animadversiones ja Dialecticae Partitiones, joista ensin mainittu oli vanhan logiikan kritiikkiä ja viimeksi mainittu uusi tieteen oppikirja. Partitiones-teoksen uusi versio ilmestyi vuonna 1547 nimellä Institutiones Dialecticae ja vuonna 1548 nimellä Scholae Dialecticae. Teos Dialectique (1555), Ramuksen järjestelmän ranskankielinen esitys, on ensimmäinen aihetta käsittelevä teos ranskaksi.
Sillä aikaa yliopistosta valmistunut Ramus oli aloittanut luennoinnin, mutta hänen uhkarohkeutensa veti puoleensa konservatiivista filosofiaa ja teologiaa edustaneiden vihan. Häntä syytettiin perustusten kaivamisesta filosofian ja uskonnon alta. Asia vietiin Pariisin parlementin eteen ja lopulta Frans I:en eteen. Kuningas määräsi asian viiden hengen komission tutkittavaksi, ja se totesi Ramuksen syylliseksi "harkitsemattomasti, häikäilemättömästi ja julkeasti" toimimiseen. Hänen luennoimisensa kiellettiin vuonna 1544. Ramus vetäytyi Pariisista, mutta palasi pian jälkeenpäin, kun Lorrainen kardinaali oli perunut kiellon.
Vuonna 1551 Henrik II nimitti Ramuksen filosofian ja kaunopuheisuuden professoriksi Collège de Franceen, jossa hän luennoi huomattavan ajan, joskus jopa 2000-päiselle yleisölle. Ramus julkaisi elämänsä aikana visiikymmentä teosta, ja hänen kuolemansa jälkeen julkaistiin vielä yhdeksän lisää. Vuonna 1561 häneen alettiin kuitenkin suhtautua vihamielisesti, koska hän oli omaksunut protestanttisuuden. Hän joutui pakenemaan Pariisista, ja vaikka hän löysikin pakopaikan Fontainebleaun palatsista, hänen kotinsa tuhottiin ja kirjastonsa poltettiin hänen poissa ollessaan. Hän jatkoi professorina jonkin aikaa tämän jälkeen, mutta vuonna 1568 tilanne oli jälleen niin uhkaava, että hän katsoi paremmaksi pyytää lupaa matkustaa pois. Palattuaan Ranskaan vuonna 1572 hän joutui vastustajiensa uhriksi Pärttylinyön verilöylyssä 24. elokuuta.
Logiikka
Ramus vaikutti logiikkaan muun muassa syllogistiikkaan tekemillä korjauksillaan. Hän myönsi ainoastaan kolme ensimmäistä kuviota alkuperäisestä aristoteelisesta mallista, ja myöhemmissä teoksissaan hän hyökkäsi jopa kolmannen kuvion pätevyyttä vastaan, seuraten Lorenzo Vallaa. Ramus myös aloitti nykyisen tavan, jossa kuviot päätellään välitermin sijainnista premisseissä, sen sijaan että ne perustuisivat Aristoteleen tavoin välitermin suhteeseen subjekti- ja predikaattitermiin.
Ramuksen taipumus retoriikkaan näkyy logiikan määrittelyssä ars disserendiksi. Hän katsoi, että logiikan säännöt voitiin oppia paremmin havainnoimalla sitä, kuinka Cicero suostutteli kuulijoitaan, kuin lukemalla Organonia. Ramuksen suorittama jako luonnolliseen ja keinotekoiseen logiikkaan, eli jokapäiväisen puheen implisiittiseen logiikkaan ja saman logiikan järjestelmällisen esityksen eksplisiittiseen logiikkaan, levisi kuitenkin logiikan oppikirjoihin. Ramuksen mukaan logiikka muodostui kahdesta osasta, inventiosta (ajatuksen käsittely ja määritelmä) ja johtopäätöksestä (käsittäen varsinaisen johtopäätöksen, syllogismin ja metodin). Tämä jako synnytti leikkisän nimityksen harkintakyvylle tai älylle, "secunda Petri".
Ei voida kuitenkaan sanoa, että Ramuksen keksinnöt merkitsisivät mitään suurempaa virstanpylvästä logiikan historiassa. On vain vähän perusteita niille Ramuksen väitteille, että hän olisi korvannut Aristoteleen uudella ja itsenäisellä järjestelmällä. Ramuksen teoksia tarkkaan tutkimalla Ong on päätellyt, että Ramuksen metodisoinnit ovat vain "epätoivoisen miehen, joka ei ole ajattelija vaan pelkästään lukenut opettaja, tekemiä amatöörimäisiä töitä" (The Barbarian Within, 1962: 79–80).
Ford LTD Crown Victoria
Ford LTD Crown Victoria on Fordin vuosina 1983–1991 valmistama automalli.
Petrus Ramus
Teokset
thumb|Arithmeticae libri tres, 1557
Hovenia
thumb|oikea|200px|Hovenia dulcis -lajin epähedelmä. Hovenia on paatsamakasveihin kuuluva suku, jossa on neljä lajia.
Spondias
Spondias on sumakkikasveihin kuuluva kasvisuku, jossa on 18 lajia. Suvun lajit ovat tropiikin tai subtropiikin lehtipuita, joista muutamalla on taloudellista merkitystä hedelmäpuina.
Luettelo jalkapallon Suomen Cupin loppuotteluista
Tämä on luettelo jalkapallon Suomen Cupin loppuotteluista.
1970–1979
''Vuosien 1975 ja 1976 loppuottelut pelattiin vasta seuraavana keväänä. Vuonna 1978 pelattiin kaksiosainen finaali.''
Koijärvi (Pälkäne, Aitoo)
Koijärvi on Pirkanmaalla Pälkäneellä ja Hämeenlinnassa sijaitseva järvi.
Maantietoa
Järven pinta-ala on 57 hehtaaria ja se on 1,5 kilometriä pitkä ja 800 metriä leveä. Järvellä on kartan mukaan kaksi saarta. Sen rantaviivan pituus on 6,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Iso-Roineen alueeseen (35.773) se kuuluu. Järven vedenpinnan korkeus on 91 metriä mpy.
Droupadi Murmu
Droupadi Murmu (s. 20. kesäkuuta 1958) on intialainen poliitikko, joka valittiin vuonna 2022 Intian presidentiksi. Sitä ennen hän toimi Jharkhandin kuvernöörinä 2015–2021. Hän edustaa Intian kansanpuoluetta (BJP).
Murmu syntyi Mayurbhanjin piirikunnassa, Odishan osavaltiossa, adivasiperheeseen. Hän työskenteli alun perin opettajana, kunnes siirtyi mukaan politiikkaan ja tuli kahdesti valituksi Odishan osavaltioparlamentin lainsäätäjäksi. Kun BJP ja Biju Janata Dal tekivät yhteistyötä hän toimi osavaltioministerinä Naveen Patnaikin hallituksessa vuosina 2000–2004. Hän vastasi kaupankäynnistä, liikenteestä, kalankasvattamoista ja eläimistä. Vuonna 2007 hänelle myönnettiin Nilakanthan palkinto parhaasta työstä lainsäätäjänä. Tultuaan valituksi Jharkhandin kuvernööriksi vuonna 2015 Murmu on ensimmäinen tehtävässä toiminut nainen. Vuoden 2017 presidentinvaalin edellä häntä arveltiin BJP:n tulevaksi presidenttiehdokkaaksi, mutta hänen sijastaan valittiin Ram Nath Kovind. Kuvernöörinä hän on painottanut koulutuksen merkitystä Intian alkuperäisväestölle ja kehottanut heitä välttelemään alkoholia.
21. heinäkuuta 2022 Murmu valittiin Intian presidentiksi. Hän oli ensimmäinen niin sanottuun alkuperäisväestöön kuuluva henkilö, nuorin ja toinen nainen, joka on valittu presidentiksi. Murmu astui virkaan 25. heinäkuuta.
Michele Molese
Molese syntyi italialais-yhdysvaltalaisille vanhemmille. Hän opiskeli ja aloitti uransa Italiassa, jossa teki myös debyyttinsä Milanon Teatro Nuovossa vuonna 1957. Hän lauloi muissakin Italian kaupungeissa ja työskenteli kuuden kauden ajan Belgradin oopperassa ennen liittymistään New Yorkin kaupunginoopperan palvelukseen. Hän teki ensiesiintymisensä siellä Pinkertonin roolissa oopperassa Madama Butterfly vuonna 1964. Hän esiintyi miespääosassa Beverly Sillsin parina muiden muassa oopperoiden Manon, Faust ja Lucia di Lammermoor tuotannoissa.
1. marraskuuta 1974 Molese lauloi voimakkaasti tenorin korkean c-sävelen Un ballo in mascheran esityksessä. Aplodien jälkeen hän kertoi omistaneensa sävelen kriitikko Harold C. Schonbergille, joka aiemmin oli arvostellut tenoria "puristetuista korkeista äänistä". New Yorkin kaupunginoopperan johtaja Julius Rudel erotti Molesen epäammattimaisesta käytöksestä, mutta tämä pääsi toistuvasti palaamaan samaan oopperataloon, jossa teki viimeiset esiintymisensä kuusi vuotta myöhemmin Cavaradossin roolissa Toscassa.
Laulu-uransa jälkeen Molese asui Italian Bronissa, jossa kuoli 60-vuotiaana saatuaan sydäninfarktin. Leskeksi jäi mezzosopraano Zoe Papadaki.
Shorin algoritmi
Shorin algoritmi on matemaatikko Peter Shorin mukaan nimetty kvanttialgoritmi (algoritmi jota ajetaan kvanttitietokoneella) kokonaislukujen tekijöihin jakoa varten. Se keksittiin vuonna 1994 AT&T-yhtiön Bell Labsissa New Jerseyssä. Shor osoitti, miten kvanttitietokone laskee erittäin suurten lukujen tekijät äärimmäisen nopeasti.
Susan Mayer
Susan Delfino (o.s. Bremmer, aikaisemmin Mayer) on fiktiivinen henkilö televisiosarjasta Täydelliset naiset (Desperate Housewives). Hahmo esiintyi ensimmäisen kerran sarjan pilottijaksossa 3. lokakuuta 2004 Teri Hatcherin esittämänä. Sarjassa Susan on yksi useista Eaglen osavaltiossa (Mississippi), Fairview’n kaupungissa sijaitsevan Wisteria Lanen naapuruston asukeista. Ammatiltaan Susan on lastenkirjojen kuvittaja, mutta ottaa vastaan kuvaamataidon opettajan työn sarjan viidennellä tuotantokaudella. Susan on ollut naimisissa neljä kertaa; kahdesti Karl Mayerin kanssa ja kahdesti Mike Delfinon kanssa. Susanilla on molemmista avioliitoista yhteensä kaksi lasta; Julie Mayer ja M.J. Delfino.
Teri Hatcher on saanut roolityöstään Täydellisissä naisissa sekä Golden Globe -palkinnon että SAG-palkinnon.
Kehitys ja näyttelijän valinta
Televisiosarjan Täydelliset naiset luoja Marc Cherry kuvaili Susania naapurintyttömäisenä ja valitsi hahmolle nimen tämän kuvailun perusteella. Hahmon näyttelijäksi harkittiin alun perin muun muassa Courteney Coxia, Calista Flockhartia, Heather Locklearia, Mary-Louise Parkeria, sekä Sela Wardia. Teri Hatcher koe-esiintyi roolia varten tammikuussa 2004 ja teki välittömästi vaikutuksen Cherryyn. Hatcher valittiin sarjaan 18. helmikuuta 2004 ja oli kolmas sarjaan valittu näyttelijä. Hatcher on esittänyt Susania jokaisessa sarjan jaksossa sen debyytin jälkeen.
Persoonallisuus
Susan Mayeria kuvaillaan sarjassa "onnettomuusalttiiksi" kömpelöksi, sekä huono-onniseksi. Näyttelijä Teri Hatcher kuvaili Susania "ei sulavakäytöksiseksi" ja "vähiten onnekkaan ihmisen jonka haluta tavata." Hänellä "on harvoin kömmähdys-vapaata hetkeä... ja kun vaikuttaa siltä että asiat ovat hänen kannalta hyvin, hän tekee jotain kamalaa joka pilaa kaiken." Susanin alttius huonolle tuurille ja noloille tilanteille on luonut useita sarjan muistettavimpia hetkiä, mukaan lukien Edie Brittin talon palaminen ja oman kotinsa ulkopuolelle lukkiutuminen täysin alasti. Susan on myös tunteellisesti hyvin yritteliäs ja toivoton romantikko. Sarjassa hän on kuvaillut itseään ihmiseksi, joka antaa aina romanttisten fantasioiden vallata itsensä. Hän tukeutuu vahvasti miehiin, jonka todistaa Edien laskelma, että Susan vietti vain 41 päivää sinkkuna high schoolissa ja collegessa. Sarjan alkaessa Susanin erosta on kulunut vuosi, "mutta hän on silti itkuinen ja haavoittuva sotku" ja hänen itseluottamuksensa on "täysin pilalla." Hatcher kuvailee Susania sarjan alussa "haparoivaksi ja haavoittuvaksi." Useat sarjan hahmot ovat kohdanneet Susanin kyvyn olla elämättä onnellisesti ilman draamaa. Susanin kokkaustaidoista on tullut alituinen vitsailun aihe sarjan alusta alkaen.
Kyläjärvi (Hämeenlinna)
Kyläjärvi on Kanta-Hämeessä Hämeenlinnassa Sappeen kylän lähellä sijaitseva järvi.
Susan Mayer
Biografia
Ollessaan 20–23-vuotias Susan meni naimisiin Karl Mayerin kanssa ja synnytti parin esikoistyttären, Julien 26-vuotiaana. Vuonna 1992 perhe muutti Wisteria Lanelle, Fairview´in, jossa Susan ystävystyi uuden naapurinsa Mary Alice Youngin kanssa. Susan ystävystyi läheisesti myös Bree Van de Kampin, Lynette Scavon sekä Gabrielle Solisin kanssa heidän muutettua Wisteria Lanelle. Myös Edie Britt liittyi ystävysjoukkoon, kunnes Susan sai tietää tämän makaavan naimisissa olevan miehen kanssa, joka johti parin välisee viha-rakkaus-suhteeseen. Karlin ja Susanin suhteen aikana Karl petti vaimoaan useiden naisten kanssa. Karlilla oli suhde sihteerinsä Brandin kanssa, jonka vuoksi hän jätti Susanin vuonna 2003, kahdentoista vuoden avioliiton jälkeen. Pari erosi ja jakoi Julien huoltajuuden, vaikka hän asuikin suurimmaksi osaksi Susanin luona.
Kyläjärvi (Hämeenlinna)
Maantietoa
Järven pinta-ala on 56 hehtaaria ja se on 1,7 kilometriä pitkä ja 900 metriä leveä. Järvellä ei ole kartan mukaan saaria. Sen rantaviivan pituus on 5,6 kilometriä.
Susan Mayer
Kausi 1
Sarja alkaa vuosi Susanin avioeron jälkeen. Mary Alicen odottamaton itsemurha saa Susanin epäilykset heräämään Youngin perhettä kohtaan; Susanin huomio kuitenkin vaihtaa paikkaa hänen tavatessa putkimiehen nimeltä Mike Delfino, joka on muuttanut vastapäiseen taloon. Susan ihastuu Mikeen, mutta saakin vihollisen samalla kadulla asuvasta Edie Brittistä. Susan murtautuu Edien taloon luullen, että Mike on siellä. Susan lähtee kiirellä ulos, mutta polttaa vahingossa Edien koko talon. Vaikka Susan tuntee syyllisyyttä, hän on hyvillään saatuaan selville, ettei Edien kumppani ollutkaan Mike. Susanin ja Miken kiinnostus toisiaan kohtaan syvenee, vaikka Edie jatkaakin kamppailua Miken huomiosta. Hänen paras ystävänsä, Martha Huber, saa selville, että Susan poltti Edien talon. Hän alkaa kiristää Susania, mutta Susan varastaa Marthan todistusaineiston, mittakupin, joka häneltä putosi, kun hän karkasi Edien talosta.